Semler | Audi SQ8 er ny topmodel i Q-familien
3. juli 2019 /i Audi /af
Typisk for en S-model er kabinen holdt i mørke farvenuancer. De standardmonterede sports­sæder prydes af en S-indprægning og kontrastsyninger. Som ekstraudstyr kan man vælge S‑sportssæder plus med integreret hovedstøtte og høje sidestykker, der som tilvalg også fås med klima- og massagefunktion. Derudover understreges den sportslige karakter af bilens indtræk i Rotorgrå eller Arrasrød samt det mat, børstede aluminium dekorindlæg, der som alternativ kan fås i kulfiber eller egetræ.
Som standard sker dataoverførslen i SQ8 TDI via standarden LTE Advanced, der ud over et Wi‑Fi‑hotspot og tjenesterne fra Audi connect er en del af MMI Navigation plus. Rute­planlægningen indeholder mange nyttige funktioner – eksempelvis registrerer den førerens præferencer på baggrund af de kørte strækninger og kan derudfra komme med målrettede forslag. Dertil udgør Car-to-X-tjenester, som fx vejskilte- og fareinformationer, et supplement til navigationen, og gør brug af den kollektive intelligens fra Audis bilflåde. Det samme gør det nyeste assistentsystem med lyskrydsinformation, hvor bilen modtager data fra en central lyskrydscomputer, således at føreren kan vælge en hastighed, der passer til den næste grønne bølge. Når bilen holder for rødt lys, vil der i det virtuelle cockpit vises den resterende tid, indtil lyset skifter til grønt. Dermed bidrager systemet til en forudseende, effektiv kørestil og er med til at sikre et vedvarende flow i trafikken. Denne service vil løbende blive udbudt i udvalgte europæiske byer.
http://semler.dk/wp-content/uploads/2019/07/mbowedf363h588uomcdg.jpg 341 454 http://semler.dk/wp-content/uploads/2019/02/semler-logo-340px-300x138.png 2019-07-03 10:29:242019-07-04 01:59:19Audi SQ8 er ny topmodel i Q-familien
SEMLER AGRO lancerer nyt RE-Leasing koncept Det Kongelige Teater lancerer ny mini-dokumentarserie